Ele Kõlar

Ele Kõlar (sündinud 6. veebruaril 1951 Tallinnas) on eesti laulja. 

Artistitöö
Aastatel 1966–1967 laulis ta ansamblis Ritsikad, seejärel õe Kaja Kõlari 1971. aastal asutatud ansamblis VeenusVerni Leivak. "Me naeratasime, näis, et meil ei olnud midagi viga. Kaja oli vapper." Õhtuleht, 19. veebruar 2003.. 1970. aastate alguses laulis ta koos õega ka ansamblis Andromeeda ning Ele eraldi veel ansamblis Vana Toomas. Seejärel laulis ta duetis Kaja Kõlariga (Ele ja Kaja Kõlar). Duett esines aastatel 1982–1984 soojendusesinejatena ja taustalauljatena Jaak Joala saateansamblis Radar, kellega käidi kontserdiringreisidel Nõukogude Liidu liiduvabariikides ja välismaal.  Lisaks esinesid õed rahvalikus ansamblis Peiar. 1980. aastatel oli duett Ele ja Kaja Kõlar tuntud esineja Tallinna varieteedes.

Dueti tuntumad laulud on "Tulen saarelt", "Väike baar", "Olen unustanud kõik", "Soovide maa - see on muusika", "ÜKs väike rõõm", "Elevanditants" jt.

Pärast õde Kaja surma 1994. aastal ei ole Ele Kõlar enam lauljana üles astunud, välja arvatud esinemine Popkooripeol 2013. aastal, millel kõlas laul "Tulen saarelt".

Isiklikku
Ele Kõlari isa, Erich Kõlar oli Venemaale küüditatud aastatel 1951.–1957. Tema ema, Leelo Kõlar järgnes talle koos Elega 1953. aastal.Endine lauljatar Ele Kõlar on optimist kriisi kiuste. Ele Kõlari emapoolne vanaisa oli Riho Päts ja vanaema Made Päts-Jakobson. 

Kaja Kõlar oli tema õde ja Paap Kõlar vend. Pärast vanemate lahkuminekut said nad kaks poolvenda: isa, dirigent Erich Kõlari peres sündis Margo Kõlar ning ema, pianist Leelo Kõlari uues peres sündis Mikk Targo.

Ele Kõlaril on kaks last, poeg Erno Kaasik ja tütar Sandra Sersant.Ele Kõlar: Elan praegu rõõmsalt läbi teist noorust. Õhtuleht, 10. veebruar 2006.

 Viited 

 Välislingid 
Unustamatud. Ele ja Kaja Kõlar. err. audioarhiiv.
Ele ja Kaja Kõlar. err. fotoarhiiv.
Ele Kõlar, väsimatu elamuste otsija. Kodutohter, 8. oktoober 2015.
Kaja Kõlari haigus oli sedavõrd karm ...

Kategooria:Eesti lauljad
Kategooria:Sündinud 1951